**PÁLYÁZATI FELHÍVÁS**

Budapest Főváros VII. kerület Erzsébetváros Önkormányzata a 2022. évben

**Erzsébetvárosi irodalmi ösztöndíj** programra

**pályázatot hirdet.**

1. **Pályázók köre:** Magyarországon bejelentett lakóhellyel vagy tartózkodási hellyel rendelkező, 35. életévét betöltött és a 65. életévét még be nem töltött legkevesebb kettő, nem magánkiadású szépirodalmi kötettel rendelkező, magyar nyelven alkotó szépirodalmi szerzők.

**II. Pályázat célja:** A pályázat nyertesei számára vissza nem térítendő pénzbeli támogatás nyújtása.

**III. Pályázati feltételek:**

1. A kérelem benyújtására jogosult az a szerző, aki együttesen megfelel az alábbi feltételeknek:
2. Magyarországon bejelentett lakóhellyel vagy tartózkodási hellyel rendelkezik,
3. 35. életévét betöltötte, a 65. életévét még nem töltötte be,
4. legkevesebb kettő, magyar nyelvű, nem magánkiadású szépirodalmi kötettel rendelkezik.
5. **A pályázaton nem vehet részt az, aki a pályázat elbírálásakor állami ösztöndíjban részesül.**
6. A kérelmet benyújtó szerző a benyújtással együtt vállalja, hogy az ösztöndíj elnyerése esetén meghatározott számú szöveget a program szervezői számára lead, melyek az ösztöndíj időtartama alatt lezajlott alkotói munka bemutatásához kerülnek felhasználásra*, és Erzsébetváros kommunikációs felületen valamint más felületeken is megjelenhet*. A leadandó szövegek száma és hossza az ösztöndíj elnyerését követően a támogatási szerződésben kerülnek pontosan rögzítésre, *azonban egy* *Erzsébetvároshoz kapcsolódó tárca, tárcanovella megírása mindenképpen feltétel*. Vállalja továbbá, hogy az ösztöndíjhoz kapcsolódó *erzsébetvárosi és külső* programokon részt vesz, illetve az ösztöndíj időszaka alatt születő új szépirodalmi művekről a program végén beszámol, továbbá az ösztöndíj időtartama alatt készült művek könyvformában való megjelenése esetén a támogatás tényét feltünteti.

4. Az ösztöndíj támogatásban **minden szerző csak egy alkalommal részesülhet.**

Amennyiben az ösztöndíjban részesülő személy nem teljesíti a 3. pontban foglaltakat, kikerül az ösztöndíj programból és az addig nyújtott támogatást köteles visszafizetni.

**IV. Az elnyerhető támogatás mértéke: 6 hónapra** (2022. május-október közötti időszakra), havontanettó **160 000 Ft.**

**V. A pályázathoz az alábbi dokumentumokat kell benyújtani:**

1. Szakmai önéletrajz
2. Publikációs lista
3. Munkaterv és szövegmutatvány, mely prózaírók esetén 2 oldalnyi szöveg (12-es betűs méret, másfeles sorköz), költők esetében minimum 3, maximum 5 vers. Drámarészlettel pályázók egységesen 4 oldalnyi szöveggel pályázathatnak.
4. Nyilatkozat arról, hogy állami ösztöndíjban részesül-e.
5. Személyigazolvány és lakcím kártya másolata.
6. A pályázó elérhetőségei (telefonszám, e-mail cím)

**VI. A pályázat benyújtásának módja:**

A pályázatot ***„Erzsébetvárosi irodalmi ösztöndíj”*** megjelöléssel, a pályázati feltételeknek megfelelően kell benyújtani

***2022. május 2. (hétfő) napjáig.***

**Lezárt borítékban** a Polgármesteri Hivatal 1076 Budapest, Garay u. 5., szám alatti épületében kihelyezett gyűjtőládában, **személyesen** a Polgármesteri Hivatal Humánszolgáltató Irodáján Prógli Katalinnál **vagy**

**Postai úton** az alábbi címre:

Budapest Főváros VII. Kerület Erzsébetváros Önkormányzata

(1073 Budapest, Erzsébet krt. 6.)

**VII. A pályázat érvényességének feltétele:** a szakmai önéletrajz és a hozzá tartozó mellékletek határidőben történő benyújtása 1 példányban.

Kizárólag a **benyújtási határidőn belül beadott pályázatok** támogathatóak, **hiánypótlásra egy alkalommal van** lehetőség, melyet az elektronikus közlés napjától számított **5 napon belül kell benyújtani**.

A benyújtott pályázatok tartalmi megfelelőségéért, az abban közölt adatok valódiságáért, a szükséges mellékletek meglétéért kizárólag a pályázat benyújtója felelős. Az adatok valóságtartalmát az Önkormányzat ellenőrizheti.

**VIII. A pályázat elbírálása és szerződéskötés:**

A benyújtott pályázatok közül a szakmai zsűri legfeljebb **5 pályázó**t választ ki. Az ösztöndíj odaítéléséről a szakmai zsűri javaslata alapján Budapest Főváros VII. Kerület Erzsébetváros Képviselő-testületének Művelődési, Kulturális és Szociális Bizottsága **dönt legkésőbb 2022. június 13-ig.**

A pályázók a pályázat eredményéről **a döntést követő 5 napon belül** elektronikus úton értesülnek. A döntés ellen jogorvoslatnak helye nincs.

Az ösztöndíjban részesülőkkel az Önkormányzat támogatási szerződést köt, a támogatás folyósítása ennek aláírását követően kezdődik meg.

**IX. A pályázati támogatás elszámolása:**

A nyertes pályázónak **részletes szakmai beszámolót** kell készítenie, **melyet 2022. november 30-ig** köteles írásban benyújtani Budapest Főváros VII. Kerület Erzsébetvárosi Polgármesteri Hivatal Humánszolgáltató Irodája részére.

A jogosulatlanul igénybe vett támogatási összeg visszafizetése, és a jelen pályázati felhívásban nem részletezett kérdések tekintetében a támogatási szerződés rendelkezései az irányadók.

**X. Információkérés:**

**A pályázati eljárással** kapcsolatban további felvilágosítás a Humánszolgáltató Irodán Prógli Katalintól kérhető (Tel: 462-3399, E-mail: Progli.Katalin@erzsebetvaros.hu)